Markneikirhene

Markneikirhene () ir pilsēta Vācijā, Saksijas zemē, Fogtlandes apriņķī. Pilsēta ir sens mūzikas instrumentu ražošanas centrs. Markneikirhenē un tās apkārtnē ir vairāk nekā 100 uzņēmumu, kas nodarbojas ar mūzikas instrumentu ražošanu.

Vēsture
Rakstos pirmoreiz minēta 1274. gadā. Kopš 17. gadsimta pazīstama kā mūzikas instrumentu ražošanas centrs, kad, izvairoties no kontrreformācijas, šeit ieradās Bohēmijas meistari. Emigrējot uz ASV, vairāki Markneikirhenes meistari ir nodibinājuši mūzikas instrumentu kompānijas arī tur, piemēram ģitāru ražošanas kompāniju C. F. Martin & Company.

Ekonomika
Pilsētas ekonomika balstās uz mūzikas instrumentu ražošanu. Citu starpā šeit atrodas oboju un citu pūšamo instrumentu ražotājs Gebrüder Mönnig - Oscar Adler & Co. un ģitāru ražotājs Warwick GmbH & Co Music Equipment KG (ražo ģitāras Warwick un Framus).

Izglītība, kultūra un sports
Pilsētā atrodas mūzikas instrumentu muzejs. Notiek tradicionāli mūzikas konkursi un meistarklases.

 Atsauces 

 Ārējās saites 

Mūzikas instrumentu muzejs
Gebrüder Mönnig - Oscar Adler & Co.
Warwick GmbH & Co Music Equipment KG

Kategorija:Saksijas pilsētas